Johan Randulf Bull
Store norske leksikon,Jus,Jurister
Johan Randulf Bull var en norsk embetsmann. Han var Norges første høyesterettsjustitiarius fra 1814 til 1827.
Bull tok juridisk eksamen i 1778. I sin studenttid var han medlem av Norske Selskab i København, og han deltok i 1818 i reorganiseringen av selskapet i Oslo. I 1782 ble Bull justissekretær ved overhoffretten i Oslo, i 1791 assessor i samme rett, i 1794 justitiarius, fra 1791 dessuten lagmann i Tønsbergs og Fredrikstads lagdømme, og i 1797 ble justitiarius i den nyopprettede Akershus stiftsoverrett. I 1802 ble Bull amtmann i Søndre Bergenhus og stiftamtmann i Bergens stift. Under krigen med England (Napoleonskrigene) satte han Bergen i god forsvarsstand.Den 27. september 1814 ble Bull utnevnt til den første justitiarius i Norges Høyesterett, som begynte sin virksomhet i 1815. I denne stillingen ble han sittende til 1827 og spilte en viktig rolle med å legge grunnen for Høyesteretts praksis som konstitusjonell statsmakt i Norge.Han var bror til Johan Lausen Bull. Les mer i Store norske leksikon Johan Randulf Bull i Norsk biografisk leksikon Høyesterett høyesterettsjustitiarius Norge under dansk styre 1814 – Det selvstendige Norges fødsel Bull – slekt fra Trøndelag